Fariz Abdullayev
**Fariz Abdullayev** — Beynəlxalq Real Aykido Federasiyasının vitse-prezidenti, Qafqaz Real Aykido Federasiyası və Azərbaycan Real Aykido İdman Klubunun prezidenti, baş məşqçi. 4 qat Beynəlxalq Seminar təmsilçisi, 2 qat Beynəlxalq Döyüş Növləri Festivalı iştirakçısı, Real Aykido üzrə 5-ci Dan qara kəmər, Krav Maga üzrə 4-cü Dan qara kəmər, Budo üzrə 2-ci Dan qara kəmər ustası.

Fariz Abdullayev qara kəmər heyəti ilə birgəFariz Abdullayev qara kəmər heyəti ilə birgə

Həyatı
------

Fariz Abdullayev Elsevər oğlu 1989-cu il aprel ayının 10-da Bakı şəhərində anadan olmuşdur. 2005-ci ildə 244 saylı orta məktəbi bitirmişdir. 2010-cu ildə isə Milli Aviasiya Akademiyasının İqtisadiyyat və Hüquq fakultəsini fərqlənmə ilə bitirərək tam ali təhsilə yiyələnir. Həmçinin 2016-cı ildə Azərbaycan Dövlət Bədən Tərbiyəsi və İdman Akademiyasını bitirmişdir. 2010-2011-ci illərdə hərbi xidmətini başa vurub. Evlidir, bir övladı var. Həvəskar olaraq musiqi fəaliyyəti ilə də məşğuldur.

Karyerası
---------

Uşaqlıqdan idmana olan yüksək həvəsi onu 2001-ci ildə Real Aykido idman növünə gətirir. 2012-ci ilin iyun ayında o Real Aykido döyüş növünün yaradıcısı, 10-cu Dan qara kəmər sahibi, akademik, general Lyubomir Vraçareviç tərəfindən 3-cü Dan qara kəmərə layiq görülür və "Idman Ustası" dərəcəsi alır. 

2013-2014-ci illərdə Azərbaycanı Serbiyanın Belqrad şəhərində keçirilən Beynəlxalq Real Aykido seminarlarında yüksək səviyyədə təmsil edir və fərqlənmə diplomu alır.

17 noyabr-20 dekabr 2014-cü il tarixdə Fariz Abdullayev Real Aykidonun vətəni olan Serbiyanın paytaxtı Belqrada səfər etmişdir. 33 gün ərzində 58 peşəkar məşqdə iştirak etmiş, dəfələrlə ustad dərsləri keçmişdir və dünya federasiyasının 1-ci yığmasının yeganə Azərbaycanlı üzvü olmuşdur. "Bodyguard Training Centre Vracarevic" kursunu bitirmiş və lisenziya almışdır. 2015-2017-ci illərdə dünyanın ən böyük idman tədbirlərindən sayılan "Beynəlxalq Döyüş Növləri Festivalı"-da Azərbaycanı və ümumilikdə Real Aykido idman növünü 2 dəfə layiqincə təmsil etmişdir. 2 fevral 2016-cı il tarixində nümunəvi gənc kimi fərqlənərək Binəqədi Rayon İcra Başçısı tərəfindən fəxri fərmana layiq görülür. 

24 fevral 2016-cı ildə isə dünya federasiyası tərəfindən Serbiyaya dəvət olunur. İmtahan verərək 4-cü Dan qara kəmər ustası adını qazanır. Eyni zamanda "Bodyguard Training Centre Vracarevic"-in Azərbaycan üzrə rəsmi nümayəndəliyi Fariz Abdullayevə həvalə edilir.

18 dekabr 2019-cu ildə Beynəlxalq Real Aykido Federasiyasının vitse-prezidenti vəzifəsinə təyin olunmuşdur.

3 dekabr 2020-ci il tarixində çoxillik nailiyyət və xidmətlərinə görə Beynəlxalq Real Aykido Federasiyasının prezidenti, Real Aykido idman növünün yaradıcısının 1-ci asistenti, 7-ci Dan qara kəmər ustası, professor İqor Petroviç tərəfindən 5-ci Dan qara kəmər ustası dərəcəsinə layiq görülür.

2018-2023-cü illərdə onun rəhbərliyi altında Azərbaycan Real Aykidosu dünyada ardıcıl olaraq 6 il, hər kateqoriyada 1-ci olmuşdur.

2013-2023-cü illər aralığında Real Aykido döyüş növünü Azərbaycanda inkişaf etdirdiyinə görə hər il dünya federasiyası tərəfindən müxtəlif diplom və medallara layiq görülmüşdür.

Hal-hazırda sıravi vətəndaşlara və bir çox güc strukturlarının əməkdaşlarına özünümüdafiə sənətini öyrədir. İndiyədək 2000-dən çox şəxsin Real Aykido idman növü ilə məşğul olmasına səbəb olmuşdur.

Xarici keçidlər
---------------

www.azrealaikido.com

 Fariz Abdullayevin 2013-2017-ci illərdə beynəlxalq arenada çıxışları.
Arxivləşdirilib 2019-11-18 at the Wayback Machine

İstinadlar
----------

1. ↑  "REAL AIKIDO AU 32EME FESTIVAL DES ARTS MARTIAUX". YouTube. 1 iyl 2017. 2023-11-23 tarixində arxivləşdirilib. İstifadə tarixi: 2023-11-23.
2. ↑  "Fariz Abdullayev - MAG verilişində". YouTube. 28.04.2019. 2023-11-23 tarixində arxivləşdirilib. İstifadə tarixi: 2023-11-23.
3. ↑  "Fariz Abdullayev". INTERNATIONAL REAL AIKIDO FEDERATION AZERBAIJAN. 2023-11-23 tarixində arxivləşdirilib. İstifadə tarixi: 2023-11-23.
4. ↑  "Bakıda real aykido özünümüdafiə sənəti üzrə səkkizinci beynəlxalq seminar və kəmər imtahanı keçirilib". AZƏRTAC. 31.05.2022. 1.
5. ↑  "Master Fariz Abdullayevin təqdim olunması, mükafatlandırılması və çıxışı (Belqrad 25.09.23)". YouTube. 9 okt 2023. 2023-11-23 tarixində arxivləşdirilib. İstifadə tarixi: 2023-11-23.